20. april 2015 skrev jeg:
Når jeg reserverer et produkt via hjemmesidens funktion CollectStore, forventer jeg, at det ligger klar til afhentning 2 dage senere. - Det gjorde det ikke i Slagelse, hvor medarbejderen i vareudleveringen ikke kunne finde varen. Han gik endda ind i butikken for at finde den dér - uden held.
I så fald bør man kontakte kunden i forvejen - jeg bor langt fra butikken i Slagelse, men var på vej hjem til Greve fra Jylland, så jeg kunne lægge vejen forbi, og det var med i beregningen, da jeg valgte CollectStore.

Jeg blev henvist til butikken, trak et nummer og talte da det min tur med medarbejderen. I ventetiden fandt jeg kameraet i butikken, hvor det tilsyneladende havde stået hele tiden. Det var lørdag og tyndt bemandet i afdelingen, så jeg tog rigtig meget af medarbejderens tid, fordi han skulle frigøre kameraet fra alarmen og derefter rode for at finde emballagen med tilbehøret. Vi var lige ved at opgive og vente, til ham der vidste noget om foto mødte på arbejde om mandagen, men udsigten til en lang køretur for mig fik medarbejderen til at kigge endnu engang efter emballagen, og så lykkedes det! Jeg fik min ønskede vare 2 minutter i lukketid. Men så var der også brugt en time i afdelingen, så jeg var glad for, at jeg ikke var kommet i sidste øjeblik. - Jeg havde så været 2 gange i butikken og 2 gange i vareudleveringen - lidt omstændeligt for mig at se, men åbenbart den normale procedure.
Så et plus til salgsmedarbejderen for at rette op på forsømmelsen og for at lægge sig i selen for at spare mig for en lang køretur om mandagen - men afhentningsproceduren kan forbedres: På hjemmesiden kan en netbestilt vare afhentes to timer senere og op til 48 timer efter - det gjaldt bare ikke her. Og det trækker den samlede vurdering ned til 3 stjerner.



Den 26.9.2016 skrev jeg således og gav denne gang 4 stjerner:

Pæn forbedring i forhold til sidst
20. april 2015 var jeg lidt ude med riven, fordi deres Collect Store i Slagelse ikke levede op til løftet om afhentning af en bestilt vare fra 2 - 48 timer efter onlinebestillingen. Det krævede megen tid, to medarbejdere og mig selv at finde det bestilte kamera - i butikken.
Denne gang havde jeg selv computeren med til Køge. Den koblede fra efter kort tids belastning og kunne kun bruges til lettere skrivearbejde. Jeg har en serviceaftale, jeg ville benytte her, og indleverede computeren med en fejlbeskrivelse. En medarbejder i Knowhow-centret testede den med belastningsprøver og mente, der var tale om et defekt grafikkort. - Det måtte jeg selv ud at købe som ny hardware, og medarbejderen anbefalede at købe det online. Herved får man automatisk 14 dages returret og derfor mulighed for at teste varen.
Det gamle grafikkort kunne ikke fås, så jeg måtte finde ud af noget andet. Det blev så købt online. Med det i hus tog jeg til Køge med computer og reservedel - to timer efter var det skiftet og computeren belastningstestet. Her en uge efter virker det, som det skal. - Eneste minus: værkstedet tog imod computeren første gang, i anden omgang blev jeg henvist til butikkens knowhow-center. Her var der til gengæld ikke kø. Men hvordan skal man vide, hvem der "har" sagen? - Så ros til Køge for en korrekt diagnose og hurtig behandling af patienten.